62018TJ0335_INF
Vispārējās tiesas (devītā palāta) 2022. gada 6. aprīļa spriedums – Mubarak u.c./Padome
(lietas T‑335/18, T‑338/18 un T‑327/19) (
1
)
Kopējā ārpolitika un drošības politika – Ierobežojoši pasākumi saistībā ar situāciju Ēģiptē – Pasākumi, kas ir vērsti pret personām, kuras ir atbildīgas par valsts līdzekļu nelikumīgu piesavināšanos, un pret saistītajām personām un vienībām – Līdzekļu iesaldēšana – To personu, vienību un struktūru saraksts, kam piemēro līdzekļu iesaldēšanu – Prasītāju vārdu atstāšana sarakstā – Tiesības uz aizstāvību – Padomes pienākums pārbaudīt, ka trešās valsts iestāde, pieņemot lēmumu, ir ievērojusi tiesības uz aizstāvību un tiesības uz efektīvu tiesību aizsardzību tiesā – Tiesību kļūda – Acīmredzama kļūda vērtējumā
1.
Kopējā ārpolitika un drošības politika – Ierobežojoši pasākumi saistībā ar situāciju Ēģiptē – Lēmums par līdzekļu iesaldēšanu – Pieņemšana vai atstāšana spēkā, pamatojoties uz trešās valsts iestādes pieņemto valsts lēmumu par līdzekļu iesaldēšanu vai tās tiesas nolēmumu – Pieļaujamība – Nosacījums – Valsts lēmums, kurš pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Padomes pienākums veikt pārbaudi – Pienākums norādīt pamatojumu – Apjoms
(Eiropas Savienības Pamattiesību hartas 47. pants; Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 51.–56., 171.–173. punktu)
2.
Eiropas Savienības tiesības – Principi – Tiesības uz aizstāvību – Tiesības uz efektīvu tiesību aizsardzību tiesā – Ierobežojoši pasākumi pret konkrētām personām, vienībām un organizācijām saistībā ar situāciju Ēģiptē – Padomes pienākumi – Apsūdzības pierādījumu paziņošana ieinteresētajai personai un tiesības tikt uzklausītam – Tiesības piekļūt lietas materiāliem
(Eiropas Savienības Pamattiesību hartas 41. panta 2. punkts; Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 57.–59. punktu)
3.
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi pret konkrētām personām un vienībām saistībā ar situāciju Ēģiptē – Efektīva tiesību aizsardzība tiesā – Pārbaudes apjoms
(Eiropas Savienības Pamattiesību hartas 47. pants; Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 60.–62. un 175. punktu)
4.
Kopējā ārpolitika un drošības politika – Ierobežojoši pasākumi saistībā ar situāciju Ēģiptē – Lēmums par līdzekļu iesaldēšanu – Pieņemšana vai atstāšana spēkā, pamatojoties uz trešās valsts iestādes pieņemto valsts lēmumu par līdzekļu iesaldēšanu vai tās tiesas nolēmumu – Pieļaujamība – Nosacījums – Valsts lēmums, kurš pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Tiesības tikt tiesātam saprātīgā termiņā – Padomes pienākums veikt pārbaudi
(Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 63., 105., 107.–109., 113., 144.–147. un 160. punktu)
5.
Kopējā ārpolitika un drošības politika – Ierobežojoši pasākumi saistībā ar situāciju Ēģiptē – Lēmums par līdzekļu iesaldēšanu – Pieņemšana vai atstāšana spēkā, pamatojoties uz trešo valstu iestāžu veikto tiesvedību publisko līdzekļu nelikumīgas piesavināšanās jomā – Nosacījumi – Valsts lēmums, kurš pieņemts, ievērojot tiesības uz aizstāvību un tiesības uz efektīvu tiesību aizsardzību tiesā – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Padomei noteiktais pienākums pārbaudīt minēto tiesību ievērošanu – Pārkāpums
(Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 121.–131., 135., 136., 148., 151., 161., 165., 168., 169. un 177. punktu)
6.
Atcelšanas prasība – Spriedums, ar kuru tiek atcelts tiesību akts – Sekas – Tiesas veikta ierobežošana – Ierobežojoši pasākumi saistībā ar situāciju Ēģiptē – Apstrīdēto tiesību aktu atcelšana, kas neizraisa prasītāja uzvārda svītrošanu no apstrīdētā saraksta – Vēlāks lēmums, ar kuru ir aizstāts minētais saraksts – Atcelto tiesību aktu seku saglabāšana līdz apelācijas sūdzības iesniegšanas termiņa beigām vai līdz tās noraidīšanai – Neesamība
(LESD 264. panta otrā daļa; Tiesas Statūtu 60. pants; Padomes Lēmums 2011/172/KĀDP, kas grozīts ar Lēmumiem (KĀDP) 2018/466, (KĀDP) 2019/468 un (KĀDP) 2020/418; Padomes Regulas Nr. 270/2011, 2018/465, 2019/459 un 2020/416)
(skat. 179. punktu)
Rezolutīvā daļa
1)
Lietas T‑335/18, T‑338/18 un T‑327/19 apvienot sprieduma taisīšanas vajadzībām.
2)
Atcelt Padomes Lēmumu (KĀDP) 2018/466 (2018. gada 21. marts), ar ko groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, Padomes Lēmumu (KĀDP) 2019/468 (2019. gada 21. marts), ar ko groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, un Padomes Lēmumu (KĀDP) 2020/418 (2020. gada 19. marts), ar kuru groza Lēmumu 2011/172/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, ciktāl tie attiecas uz Gamal Mohamed Hosni Elsayed Moubarak un Alaa Mohamed Hosni Elsayed Moubarak, kā arī Heidy Mohamed Magdy Hussein Rasekh, Khadiga Mahmoud El Gammal un Suzanne Saleh Thabet.
3)
Atcelt Lēmumu 2019/468 un Lēmumu 2020/418, ciktāl tie attiecas uz Mohamed Hosni Elsayed Moubarak.
4)
Atcelt Padomes Īstenošanas regulu (ES) 2018/465 (2018. gada 21. marts), ar ko īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, Padomes Īstenošanas regulu (ES) 2019/459 (2019. gada 21. marts), ar kuru īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, un Padomes Īstenošanas regulu (ES) 2020/416 (2020. gada 19. marts), ar kuru īsteno Regulu (ES) Nr. 270/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ēģiptē, ciktāl tās attiecas uz Gamal Mohamed Hosni Elsayed Moubarak un Alaa Mohamed Hosni Elsayed Moubarak, kā arī Heidy Mohamed Magdy Hussein Rasekh, Khadiga Mahmoud El Gammal un Suzanne Saleh Thabet.
5)
Atcelt Īstenošanas regulu 2019/459 un Īstenošanas regulu 2020/416, ciktāl tās attiecas uz Mohamed Hosni Elsayed Moubarak.
6)
Eiropas Savienības Padome sedz savus tiesāšanās izdevumus un atlīdzina Gamal Mohamed Hosni Elsayed Moubarak, Alaa Mohamed Hosni Elsayed Moubarak un Mohamed Hosni Elsayed Moubarak, kā arī Heidy Mohamed Magdy Hussein Rasekh, Khadiga Mahmoud El Gammal un Suzanne Saleh Thabet tiesāšanās izdevumus.
(
1
)	OV C 259, 23.7.2018.